ประชาชนเหยียบเบรค ต้าน คสช. สืบทอดอำนาจ เลื่อนเลือกตั้ง
นัดรวมตัวต้าน คสช. หลังไม่มีความชัดเจนเรื่องนาฬิกาหรูของพลเอกประวิตร และการใช้เทคนิคเลื่อนเลือกตั้งผ่านการแก้กฎหมายเลือกตั้ง ส.ส. ประชาชนหลายร้อยร่วมแสดงจุดยืนไม่เอาการสืบทอดอำนาจ27 ม.ค. 2561 ผู้สื่อข่าวรายงานว่า เมื่อเวลา 17.00 - 19.00 น. ที่ Skywalk ปทุมวัน ได้มีการนัดรวมตัวของประชาชนที่ไม่เห็นด้วยกับการทำงานของคณะกรรมการป้องกันและปราบปรามการทุจริตแห่งชาติ (ป.ป.ช.) ในการตรวจสอบกรณีนาฬิกาหรูของ พลเอกประวิตร วงษ์สุวรรณ รองนายกรัฐมนตรี และรัฐมนตรีว่าการกระทรวงกลาโหม และกรณีที่สมาชิกสภานิติบัญญัติแห่งชาติ (สนช.) มีมติผ่านวาระ 2 ร่างพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร (พ.ร.ป.เลือกตั้ง ส.ส.) ซึ่งมีการแก้ไขในมาตรา 2 กำหนดให้กฎหมายมีผลบังคับใช้หลังจาก 90 วันที่ประกาศในราชกิจจานุเบกษา ซึ่งส่งผลให้โรดแมปสู่การเลือกตั้งอาจเลือนออกไปได้ไกลถึงเดือน ก.พ. 2562กิจกรรมในครั้งเริ่มต้นขึ้นโดยกลุ่มฟื้นฟูประชาธิปไตย และกลุ่มประชาธิปไตยศึกษา ซึ่งได้ประกาศผ่านเฟซบุ๊คแฟนเพจนัดรวมตัวเพื่อแสดงพลังไม่เห็นด้วยกับการสืบทอดอำนาจของ คสช. โดยกิจกรรมในครั้งนี้มีสื่อมวลชนหลายสำนักให้ความสนใจติดตามรายงานข่าว พร้อมทั้งมีประชาชนจำนวนมากออกมาแสดงจุดยืนในเรื่องดังกล่าวรวมกันผู้ที่มาร่วมกิจกรรมในวันนี้ความหลากหลาย ทั้งหลากหลายกลุ่ม และหลากหลายทางแนวคิดทางการเมือง เช่น สมบัติ บุญงามอนงค์ หรือที่รู้จักกันในนาม บก.ลายจุด หรือแกนนอนเสื้อแดง และวีระ สมความคิด อีกผู้มีบทบาทคนสำคัญในการชุมนุมของกลุ่มพันธมิตรประชาชนเพื่อประชาธิปไตยสมบัติ ระบุเหตุผลที่มาเข้าร่วมกิจกรรมในวันนี้เพราะเห็นว่า ปัจจุบันนี้เป็นช่วงเวลาที่มีนัยสำคัญ เพราะที่ผ่านประเด็นเรื่องนาฬิกาหรูของพลเอกประวิตร ก็ยังไม่มีความชัดเจน รวมทั้งกรณีที่ สนช. ได้มีมติเห็นชอบให้มีการเลือนการเลือกตั้งออกไปอีก 90 วัน จึงทำให้ประชาชนเกิดคำถาม และต้องการคำตอบ ในเมื่อกลไกการตรวจสอบการทุจริตอย่าง ป.ป.ช. หรือกลไกของรัฐสภาที่มีอยู่นี้ไม่สามารถให้คำตอบกับประชาชนได้ จึงเป็นเหตุผลให้ประชาชนต้องออกมาเดิน ออกมาพูดคุยกันว่า คำถามเหล่านี้ใครควรจะเป็นผู้ให้คำตอบส่วน วีระ ให้เหตุผลที่มาร่วมกิจกรรมในวันนี้ว่า ได้รับเชิญไปเป็นวิทยากรเรื่อง คอร์รัปชัน 4.0 และเห็นว่าวันนี้มีการจัดกิจกรรมต่อเนื่องและเป็นเรื่องที่เกี่ยวข้องกัน และตนเองให้ความกับเรื่องนี้มาตลอด เพราะที่ผ่านมาไม่เคยเห็นด้วยกับการที่ คสช. จะสืบทอดอำนาจ เพราะพฤติการณ์เขาต้องการสืบทอดอำนาจ ประเด็นสำคัญคือเรื่องนาฬิกา พล.อ.ประวิตร วงษ์สุวรรณ ที่ยังไม่ได้แสดงความรับผิดชอบ แล้วยังจะท้าทายประชาชนเรื่องการเลื่อนเลือกตั้ง ประกอบกับเห็นน้องๆ ลุกออกมาทำประเด็นนี้ ซึ่งเป็นวาระของประชาชน ตนก็เป็นประชาชนคนหนึ่งที่ไม่เห็นด้วย ก็อยากมายืนยันในสิ่งที่เราไม่เห็นด้วยในเมื่อน้องๆ เขาทำในสิ่งที่เป็นเรื่องที่เกี่ยวข้องกับอนาคต และผมเชื่อว่าคนไทยจำนวนมากกำลังเรียกร้องสิ่งนี้อยู่ เราก็อยากที่จะมีประชาธิปไตยเสียที เราก็อยากจะมีการเลือกตั้งเสียที ผมก็อยากที่จะมาดู และมาให้กำลังใจน้องๆ เขา ทำไมละผมไม่มีสิทธิเหรอ วีระ กล่าวด้าน รังสิมันต์ โรม กลุ่มฟื้นฟูประชาธิปไตย ระบุว่า ที่ผ่านมาประเทศไทยไม่ได้มีการเลือกตั้งมานานแล้ว และจากการประกาศของพลเอกประยุทธ์ จันทร์โอชา นายกรัฐมนตรีเมื่อปีที่ผ่านมาได้ระบุว่าจะมีการเลือกตั้งในปี 2561 แต่ถึงที่สุดแล้วได้มีการใช้กลไกของ สนช. เลือนการเลือกตั้งออกไปอีก 3 เดือน ซึ่งเป็นการกระทำที่แสดงให้เห็นถึงเจตนาที่ต้องการสืบทอดอำนาจของ คสช. จึงเป็นเหตุผลที่ทำให้ประชาชนออกมารวมตัวกันในวันนี้ เพื่อส่งสัญญาณเตือนรัฐบาล คสช. ว่าการเลือกตั้งต้องเกิดขึ้น ไม่สามารถเลือกได้ แล้วประชาชนไม่ยอมรับการสืบทอดอำนาจ หลังการเลือกตั้งของ คสช.ในช่วงหนึ่งของกิจกรรม เนติวิทย์ โชติภัทร์ไพศาล นิสิตคณะรัฐศาสตร์ จุฬาลงกรณ์ มหาวิทยาลัย ได้กล่าวถึงเหตุผลในการมาร่วมกิจกรรมในวันนี้ว่า นิสิตจุฬาที่มาร่วมกิจกรรมในวันนี้ต้องการจะสื่อสารกับรัฐบาลว่า หมดเวลาแล้วที่จะอยู่ต่อแล้ว และขอให้ให้โอกาสกับลูกหลานบ้าง และขอให้ประชาชนกล้าที่จะลุกขึ้นมาต่อสู้กับรัฐบาลที่เป็นเผด็จการด้าน รังสิมันต์ โรม กลุ่มฟื้นฟูประชาธิปไตย ระบุว่า ที่ผ่านมาประเทศไทยไม่ได้มีการเลือกตั้งมานานแล้ว และจากการประกาศของพลเอกประยุทธ์ จันทร์โอชา นายกรัฐมนตรีเมื่อปีที่ผ่านมาได้ระบุว่าจะมีการเลือกตั้งในปี 2561 แต่ถึงที่สุดแล้วได้มีการใช้กลไกของ สนช. เลือนการเลือกตั้งออกไปอีก 3 เดือน ซึ่งเป็นการกระทำที่แสดงให้เห็นถึงเจตนาที่ต้องการสืบทอดอำนาจของ คสช. จึงเป็นเหตุผลที่ทำให้ประชาชนออกมารวมตัวกันในวันนี้ เพื่อส่งสัญญาณเตือนรัฐบาล คสช. ว่าการเลือกตั้งต้องเกิดขึ้น ไม่สามารถเลือกได้ แล้วประชาชนไม่ยอมรับการสืบทอดอำนาจ หลังการเลือกตั้งของ คสช.
นัดรวมตัวต้าน คสช. หลังไม่มีความชัดเจนเรื่องนาฬิกาหรูของพลเอกประวิตร และการใช้เทคนิคเลื่อนเลือกตั้งผ่านการแก้กฎหมายเลือกตั้ง ส.ส. ประชาชนหลายร้อยร่วมแสดงจุดยืนไม่เอาการสืบทอดอำนาจ 27 ม.ค. 2561
กลุ่มประชาธิปไตยศึกษา,กลุ่มฟื้นฟูประชาธิปไตย,คสช.,รังสิมันต์ โรม,วีระ สมความคิด,สมบัติ บุญงามอนงค์,เนติวิทย์ โชติภัทรไพศาล